Савет
С жељама ће ниским доћи
И без срама и без стида,
Да ти своју љубав прича,
Да са неба звезде скида.

Ох, презри га, не веруј му,
Човек једно срце има:
Ко га има на језику
Тај га нема у грудима.

Ал’ ако те избегава
Трпи, ћути, снива, таји,
У дубини брижне душе
Осећаје своје гаји.

Ох, љуби га, веруј њему:
Човек једно срце има,
Ко га нема на језику,
Тај га има у грудима.

Берн.

Извор 
1894. Босанска вила, лист за забаву, поуку и књижевност. Година девета, број 5, стр. 65.

Сава Д. Мијалковић